CELEX: 32021R0980
Language: ro
Date: 2021-06-17 00:00:00
Title: Regulamentul de punere în aplicare (UE) 2021/980 al Comisiei din 17 iunie 2021 de modificare a Regulamentului de punere în aplicare (UE) 2019/661 în ceea ce privește cerințele referitoare la informațiile pentru înregistrarea în Registrul electronic al cotelor pentru introducerea pe piață a hidrofluorocarburilor (Text cu relevanță pentru SEE)

18.6.2021   
               
               
                  RO
               
               
                  Jurnalul Oficial al Uniunii Europene
               
               
                  L 216/133
               
            
         REGULAMENTUL DE PUNERE ÎN APLICARE (UE) 2021/980 AL COMISIEI
         din 17 iunie 2021
         de modificare a Regulamentului de punere în aplicare (UE) 2019/661 în ceea ce privește cerințele referitoare la informațiile pentru înregistrarea în Registrul electronic al cotelor pentru introducerea pe piață a hidrofluorocarburilor
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 517/2014 al Parlamentului European și al Consiliului din 16 aprilie 2014 privind gazele fluorurate cu efect de seră și de abrogare a Regulamentului (CE) nr. 842/2006 (1), în special articolul 17 alineatul (2),
         întrucât:
         
                     (1)
                  
                  
                     Regulamentul de punere în aplicare (UE) 2019/661 al Comisiei (2) stabilește cerințele aplicabile întreprinderilor a căror înregistrare în registrul stabilit în conformitate cu articolul 17 alineatul (1) din Regulamentul (UE) nr. 517/2014 este obligatorie.
                  
               
                     (2)
                  
                  
                     În temeiul Regulamentului de punere în aplicare (UE) 2019/661, întreprinderile stabilite în Uniune trebuie să furnizeze Comisiei numărul lor de înregistrare și identificare ca operator economic (EORI), pentru a fi înregistrate în registru, dacă este cazul. Întreprinderile stabilite în afara Uniunii care au mandatat un reprezentant unic în sensul articolului 16 alineatul (5) din Regulamentul (UE) nr. 517/2014 trebuie să furnizeze informația respectivă numai în ceea ce privește reprezentantul lor unic. Reprezentantul unic poate fi mandatat ca atare de mai multe întreprinderi stabilite în afara Uniunii. Prin urmare, numărul EORI al unui astfel de reprezentant unic nu corespunde neapărat unei singure întreprinderi stabilite în afara Uniunii.
                  
               
                     (3)
                  
                  
                     În conformitate cu articolul 17 alineatul (4) din Regulamentul (UE) nr. 517/2014, registrul este accesibil autorităților naționale competente, inclusiv autorităților vamale, în scop informativ.
                  
               
                     (4)
                  
                  
                     Atunci când aplică restricțiile și interdicțiile privind introducerea pe piață stabilite în Regulamentul (UE) nr. 517/2014, autoritățile vamale trebuie să fie în măsură să identifice, cu ajutorul numerelor EORI, întreprinderile care introduc pe piață hidrofluorocarburi în conformitate cu regulamentul respectiv. Acest lucru poate facilita, de asemenea, controalele efectuate de autoritățile vamale cu ajutorul instrumentelor digitale. Întreprinderea în cauză poate fi identificată dacă numărul său EORI figurează în registru. Prin urmare, este necesar să se solicite întreprinderilor stabilite în afara Uniunii care au mandatat un reprezentant unic să furnizeze propriul număr EORI. Cerința ca aceste întreprinderi să furnizeze numărul EORI al reprezentantului lor unic ar trebui retrasă, deoarece este superfluă.
                  
               
                     (5)
                  
                  
                     Prin urmare, Regulamentul de punere în aplicare (UE) 2019/661 ar trebui modificat în consecință.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul comitetului înființat în temeiul articolului 24 alineatul (1) din Regulamentul (UE) nr. 517/2014,
                  
               ADOPTĂ PREZENTUL REGULAMENT:
         
            Articolul 1
            Articolul 3 alineatul (2) din Regulamentul de punere în aplicare (UE) 2019/661 se modifică după cum urmează:
            
                        1.
                     
                     
                        Litera (b) se înlocuiește cu următorul text:
                        
                                    „(b)
                                 
                                 
                                    informațiile indicate la alineatul (1) literele (d) și (i), însă în ceea ce privește reprezentantul unic, și nu întreprinderea;”.
                                 
                              
                  
                        2.
                     
                     
                        Se adaugă următoarea literă (g):
                        
                                    „(g)
                                 
                                 
                                    numărul EORI al întreprinderii, dacă este cazul.”
                                 
                              
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 iunie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 150, 20.5.2014, p. 195.
         
            (2)  Regulamentul de punere în aplicare (UE) 2019/661 al Comisiei din 25 aprilie 2019 de asigurare a bunei funcționări a registrului electronic al cotelor pentru introducerea pe piață a hidrofluorocarburilor (JO L 112, 26.4.2019, p. 11).